title: 2013 m. gruodžio 19 d. Komisijos įgyvendinimo reglamentas (ES) Nr. 1373/2013, nustatantis išsamias eksporto licencijų sistemos įgyvendinimo kiaulienos sektoriuje taisykles

text:
20.12.2013

               LT

               Europos Sąjungos oficialusis leidinys

               L 346/29

         KOMISIJOS ĮGYVENDINIMO REGLAMENTAS (ES) Nr. 1373/2013
   2013 m. gruodžio 19 d.
   nustatantis išsamias eksporto licencijų sistemos įgyvendinimo kiaulienos sektoriuje taisykles
   (kodifikuota redakcija)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendras bendro žemės ūkio rinkų organizavimo reglamentas) (1), ypač į jo 161 straipsnio 3 dalį, 170 straipsnio pirmą pastraipą ir 192 straipsnio 2 dalį kartu su 4 straipsniu,
   kadangi:

               (1)

               2003 m. rugpjūčio 28 d. Komisijos reglamentas (EB) Nr. 1518/2003, nustatantis išsamias eksporto licencijų sistemos įgyvendinimo kiaulienos sektoriuje taisykles (2), buvo keletą kartų iš esmės keičiamas (3). Siekiant aiškumo ir racionalumo minėtas reglamentas turėtų būti kodifikuotas;

               (2)

               reikėtų nustatyti konkrečias įgyvendinimo taisykles eksporto licencijoms kiaulienos sektoriuje, į kurias visų pirma būtų įtrauktos nuostatos dėl paraiškų padavimo ir informacijos pateikimo paraiškose ir licencijose, ir kurios papildytų taisykles, nustatytas 2008 m. balandžio 23 d. Komisijos reglamente (EB) Nr. 376/2008, nustatančiame bendrąsias išsamias taisykles dėl importo ir eksporto licencijų bei išankstinio nustatymo sertifikatų sistemos taikymo žemės ūkio produktams (4);

               (3)

               siekiant užtikrinti tinkamą eksporto licencijų sistemos administravimą, reikėtų nustatyti užstato už eksporto licencijas pagal šią sistemą normą. Atsižvelgiant į pagal šią sistemą galimą perpardavinėjimo kiaulienos sektoriuje riziką, eksporto licencijos neturėtų būti perleidžiamos ir reikėtų nustatyti tikslias ūkio subjektų patekimo į šią sistemą sąlygas;

               (4)

               pagal Reglamento (EB) Nr. 1234/2007 169 straipsnį pagal Sutarties 218 straipsnį sudarytuose susitarimuose dėl eksporto apimčių numatytų įsipareigojimų vykdymas turi būti užtikrinamas eksporto licencijomis. Todėl reikėtų nustatyti išsamų paraiškų padavimo ir licencijų išdavimo planą;

               (5)

               be to, apie sprendimą dėl eksporto licencijos paraiškų turėtų būti pranešta tik praėjus svarstymo laikotarpiui. Šis laikotarpis turėtų sudaryti sąlygas Komisijai įvertinti kiekius, kurių prašoma, ir susijusias išlaidas bei atitinkamais atvejais imtis specialių priemonių, taikomų pirmiausia toms paraiškoms, dėl kurių dar nėra priimtas sprendimas. Ūkio subjektų labui reikėtų leisti atsiimti licencijos paraiškas po to, kai nustatomas priėmimo koeficientas;

               (6)

               komisijai reikėtų turėti tikslią informaciją apie licencijos paraiškas ir išduotų licencijų naudojimą, kad būtų sudarytos sąlygos licencijų sistemai valdyti. Siekiant veiksmingo administravimo, valstybės narės turėtų naudoti informacines sistemas pagal 2009 m. rugpjūčio 31 d. Komisijos reglamentą (EB) Nr. 792/2009, kuriuo nustatomos išsamios valstybių narių bendrojo rinkų organizavimo įgyvendinimo, tiesioginių išmokų tvarkos, žemės ūkio produktų gamybos ir pardavimo skatinimo, atokiausiems regionams ir mažosioms Egėjo jūros saloms taikomos tvarkos informacijos ir dokumentų teikimo Komisijai taisyklės (5);

               (7)

               jei paraiškose nurodomos 25 tonų ar mažesnis kiekis, eksporto licencija turėtų būti išduodama iškart, jei ūkio subjektai to prašo. Tokiu atveju licencijoms neturėtų būti taikomos jokios Komisijos nustatytos specialios priemonės;

               (8)

               siekiant užtikrinti, kad būtų tiksliai laikomasi kiekių, kurie turi būti eksportuoti, reikėtų nustatyti nuostatą, leidžiančią nukrypti nuo Reglamente (EB) Nr. 376/2008 nustatytą paklaidą reglamentuojančių taisyklių;

               (9)

               šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Kiaulienos sektoriaus produktų eksportas, už kurį prašoma eksporto grąžinamųjų išmokų, vykdomas pateikus eksporto licenciją su iš anksto nustatyta grąžinamąja išmoka.
   2 straipsnis
   1.   Eksporto licencijos galioja 90 dienų nuo faktinės jų išdavimo pagal Reglamento (EB) Nr. 376/2008 22 straipsnio 2 dalį dienos.
   2.   Licencijos paraiškų ir licencijų 15 skiltyje pateikiamas produkto aprašymas, 16 skiltyje – 12 skaitmenų žemės ūkio produktų, kuriems skiriamos eksporto grąžinamosios išmokos, nomenklatūros produkto kodas.
   3.   Reglamento (EB) Nr. 376/2008 13 straipsnio 1 dalies antroje pastraipoje nurodytų produktų kategorijos ir užstato už eksporto licencijas norma nustatomos šio reglamento I priede.
   4.   Licencijos paraiškų ir licencijų 20 skiltyje įrašomas bent vienas iš II priede nurodytų įrašų.
   3 straipsnis
   1.   Eksporto licencijos paraiškos gali būti paduodamos kompetentingoms institucijoms kiekvieną savaitę nuo pirmadienio iki penktadienio.
   2.   Paraiškas dėl eksporto licencijų turi paduoti fiziniai arba juridiniai asmenys, kurie paraiškų padavimo metu valstybių narių kompetentingoms institucijoms priimtinu būdu gali įrodyti, kad jau ne trumpiau nei 12 mėnesių jie vykdo prekybą kiaulienos produktais. Tačiau mažmeninės prekybos įmonės ar restoranai, parduodantys savo produktus galutiniam vartotojui, paraiškų negali paduoti.
   3.   Eksporto licencijos išduodamos trečiadienį praėjus 1 dalyje minimam laikotarpiui, jei tuo metu Komisija nesiima jokių 4 dalyje paminėtų specialių priemonių.
   4.   Kai išduodant eksporto licencijas būtų viršyta biudžete turima suma arba grėstų pavojus, kad ji gali būti viršyta, arba būtų išnaudotas maksimalus per atitinkamą laikotarpį, atsižvelgiant į Reglamento (EB) Nr. 1234/2007 169 straipsnyje nurodytas ribas, eksportui su išmokamomis grąžintinomis išmokomis nustatytas kiekis, arba kai eksporto licencijų išdavimas neleistų užtikrinti eksporto tęstinumo per likusį minėto periodo laiką, Komisija gali:

               a)

               nustatyti bendrą priėmimo procentinį dydį, kuriuo remiantis bus priimami prašomi kiekiai;

               b)

               atmesti paraiškas, kurioms dar nėra išduotos eksporto licencijos;

               c)

               ne ilgiau nei penkioms darbo dienoms sustabdyti eksporto licencijų paraiškų padavimą. Reglamento (EB) Nr. 1234/2007 195 straipsnio 2 dalyje nurodyta tvarka gali būti nuspręsta pratęsti sustabdymo laikotarpį.

         Pirmos pastraipos c punkte numatytu atveju eksporto licencijos paraiškos, pateiktos sustabdymo laikotarpiu, nepriimamos.
   Šios priemonės gali būti koreguojamos pagal produkto kategoriją ir paskirties vietą.
   5.   4 dalyje numatytos priemonės taip pat gali būti pritaikytos, kai eksporto licencijų paraiškose viršijamas vienai paskirties vietai nustatytas kiekis arba gresia pavojus, kad jis gali būti viršytas, ir kai išdavus prašomas licencijas gali būti spekuliuojama, iškraipoma konkurencija tarp ūkio subjektų arba sutrikdomi mainai ar sutrikdoma vidaus rinka.
   6.   Jei kiekiai, kurių prašoma, atmetami ar sumažinami, užstatas už visus kiekius, nurodytus paraiškoje, kuri buvo atmesta, nedelsiant grąžinamas.
   7.   Nepaisant 3 dalies, nustačius mažesnį nei 80 % bendrą priėmimo procentinį dydį, licencija išduodama ne vėliau kaip iki 11 darbo dienos nuo to procentinio dydžio paskelbimo Europos Sąjungos oficialiame leidinyje. Per 10 dienų nuo jo paskelbimo ūkio subjektas gali:

               a)

               atsiimti savo paraišką, tokiu atveju nedelsiant grąžinamas užstatas, arba

               b)

               prašyti nedelsiant išduoti licenciją, tokiu atveju kompetentinga institucija ją išduoda nedelsdama, tačiau ne anksčiau nei įprastą atitinkamos savaitės išdavimo dieną.

         8.   Nukrypdama nuo 3 dalies eksporto licencijoms išduoti, Komisija gali nustatyti kitą dieną nei trečiadienis, jei ši diena netinka.
   4 straipsnis
   1.   Ūkio subjekto prašymu licencijos paraiškoms, kuriose nurodomos ne daugiau kaip 25 tonos produktų, netaikomos jokios specialios priemonės, minimos 3 straipsnio 4 dalyje, o prašomos licencijos išduodamos nedelsiant.
   Tokiais atvejais, nepaisant 2 straipsnio 1 dalies, licencijos galioja tik penkias darbo dienas nuo jų faktinio išdavimo pagal Reglamento (EB) Nr. 376/2008 22 straipsnio 2 dalį dienos, o licencijos paraiškų ir licencijų 20 skiltyje įrašomas vienas iš III priede nurodytų įrašų.
   2.   Komisija prireikus gali sustabdyti šio straipsnio taikymą.
   5 straipsnis
   Eksporto licencijos neperleidžiamos.
   6 straipsnis
   1.   Eksportuotas Reglamento (EB) Nr. 376/2008 7 straipsnio 4 dalyje paminėtos paklaidos neviršijantis kiekis nesuteikia teisės gauti grąžinamąją išmoką.
   2.   Licencijos 22 skiltyje įrašomas bent vienas iš įrašų nurodytų IV priede.
   7 straipsnis
   1.   Ne vėliau kaip kiekvieną penktadienį valstybės narės Komisijai pateikia šią informaciją:

               a)

               eksporto licencijos paraiškas, minimas 1 straipsnyje, paduotas nuo tos pačios savaitės pirmadienio iki penktadienio, nurodydamos, ar jos tenkina 4 straipsnio taikymo sritį, ar netenkina;

               b)

               kiekius, nurodytus praėjusį trečiadienį išduotose eksporto licencijose, neįskaitant skubiai pagal 4 straipsnį išduotų licencijų;

               c)

               kiekius, nurodytus eksporto licencijos paraiškose, atsiimtose praėjusią savaitę pagal 3 straipsnio 7 dalį.

         2.   Pranešime apie 1 dalies a punkte minimas paraiškas nurodomas:

               a)

               kiekvienos 2 straipsnio 3 dalyje minimos kategorijos produkto masė;

               b)

               kiekvienos kategorijos kiekio išskirstymas pagal paskirties vietą, kai grąžinamosios išmokos norma skiriasi pagal paskirties vietą;

               c)

               taikytina grąžinamosios išmokos norma;

               d)

               bendra už kiekvieną kategoriją iš anksto nustatytos grąžinamosios išmokos suma eurais.

         3.   Valstybės narės kas mėnesį, pasibaigus eksporto licencijų galiojimo laikui, praneša Komisijai apie nepanaudotą eksporto licencijų kiekį.
   4.   Šiame reglamente nurodyti pranešimai, taip pat pranešimai apie negautas paraiškas, teikiami remiantis Reglamentu (EB) Nr. 792/2009.
   8 straipsnis
   Reglamentas (EB) Nr. 1518/2003 panaikinamas.
   Nuorodos į paminėtą panaikintą reglamentą laikomos nuorodomis į šį reglamentą ir skaitomos pagal VI priede pateiktą atitikmenų lentelę.
   9 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. gruodžio 19 d.

            Komisijos vardu

            Pirmininkas

         José Manuel BARROSO

      (1)  OL L 299, 2007 11 16, p. 1.

      (2)  OL L 217, 2003 8 29, p. 35.

      (3)  Žr. V priedą.

      (4)  OL L 114, 2008 4 26, p. 3.

      (5)  OL L 228, 2009 9 1, p. 3.

      I PRIEDAS

                  Žemės ūkio produktų, kuriems skiriamos eksporto grąžinamosios išmokos, nomenklatūros kodas (1)

                  Kategorija

                  Užstato dydis (EUR/100 kg grynojo svorio)

                  0203 11 10 9000
                  0203 21 10 9000

                  1

                  10

                  0203 12 11 9100
                  0203 12 19 9100
                  0203 19 11 9100
                  0203 19 13 9100
                  0203 19 55 9110
                  0203 22 11 9100
                  0203 22 19 9100
                  0203 29 11 9100
                  0203 29 13 9100
                  0203 29 55 9110

                  2

                  10

                  0203 19 15 9100
                  0203 19 55 9310
                  0203 29 15 9100

                  3

                  6

                  0210 11 31 9110
                  0210 11 31 9910

                  4

                  14

                  0210 12 19 9100

                  5

                  0

                  0210 19 81 9100

                  6

                  14

                  0210 19 81 9300

                  7

                  14

                  1601 00 91 9120

                  8

                  5

                  1601 00 99 9110

                  9

                  4

                  1602 41 10 9110

                  10

                  8

                  1602 42 10 9110

                  11

                  6

                  1602 41 10 9130
                  1602 42 10 9130
                  1602 49 19 9130

                  12

                  5

         (1)  Komisijos reglamento (EEB) Nr. 3846/87 6 sektorius (OL L 366, 1987 12 24, p. 1).

      II PRIEDAS

         2 straipsnio 4 dalyje nurodyti įrašai

                  —

                  :

                  Bulgarų k.

                  :

                  Регламент за изпълнение (ЕC) № […]

                  —

                  :

                  Ispanų k.

                  :

                  Reglamento de Ejecución (UE) no […]

                  —

                  :

                  Čekų k

                  :

                  Prováděcí nařízení (ES) č. […]

                  —

                  :

                  Danų k.

                  :

                  Gennemførelsesforordning (ES) nr. […]

                  —

                  :

                  Vokiečių k.

                  :

                  Durchführungsverordnung (ES) Nr. […]

                  —

                  :

                  Estų k.

                  :

                  Rakendusmäärus (EL) nr […]

                  —

                  :

                  Graikų k

                  :

                  Εκτελεστικός κανονισμός (ΕΕ) αριθ. […]

                  —

                  :

                     Anglų k.

                  :

                  Implementing Regulation (ES) No […]

                  —

                  :

                  Prancūzų k.

                  :

                  Règlement d’exécution (UE) no […]

                  —

                  :

                  Kroatų k.

                  :

                  Provedbena uredba (ES) br. […]

                  —

                  :

                  Italų k.

                  :

                  Regolamento di esecuzione (UE) n. […]

                  —

                  :

                  Latvių k.

                  :

                  Īstenošanas regula (ES) Nr. […]

                  —

                  :

                  Lietuvių k.

                  :

                  Įgyvendinimo reglamentas (ES) Nr. […]

                  —

                  :

                  Vengrų k.

                  :

                  …/…/ES végrehajtási rendelet

                  —

                  :

                  Maltiečių k.

                  :

                  Regolament ta’ Implimentazzjoni (UE) Nru […]

                  —

                  :

                  Olandų k.

                  :

                  Uitvoeringsverordening (ES) nr. […]

                  —

                  :

                  Lenkų k.

                  :

                  Rozporządzenie wykonawcze (UE) nr […]

                  —

                  :

                  Portugalų k.

                  :

                  Regulamento de Execução (UE) n.o […]

                  —

                  :

                  Romunų k.

                  :

                  Regulamentul de punere în aplicare (UE) nr. […]

                  —

                  :

                  Slovakų k.

                  :

                  Vykonávacie nariadenie (EÚ) č. […]

                  —

                  :

                  Slovėnų k.

                  :

                  Izvedbena uredba (ES) št. […]

                  —

                  :

                  Suomių k.

                  :

                  Täytäntöönpanoasetus (ES) N:o […]

                  —

                  :

                  Švedų k.

                  :

                  Genomförandeförordning (ES) nr […]

      III PRIEDAS

         4 straipsnio 1 dalies antroje pastraipoje nurodyti įrašai:

                  —

                  :

                  Bulgarų k.

                  :

                  Лицензия, валидна пет работни дни

                  —

                  :

                  Ispanų k.

                  :

                  Certificado válido durante cinco días hábiles

                  —

                  :

                  Čekų k.

                  :

                  Licence platná pět pracovních dní

                  —

                  :

                  Danų k.

                  :

                  Licens, der er gyldig i fem arbejdsdage

                  —

                  :

                  Vokiečių k.

                  :

                  Fünf Arbeitstage gültige Lizenz

                  —

                  :

                  Estų k.

                  :

                  Litsents kehtib viis tööpäeva

                  —

                  :

                  Graikų k.

                  :

                  Πιστοποιητικό που ισχύει για πέντε εργάσιμες ημέρες

                  —

                  :

                  Anglų k.

                  :

                  Licence valid for five working days

                  —

                  :

                  Prancūzų k.

                  :

                  Certificat valable cinq jours ouvrables

                  —

                  :

                  Kroatų k.

                  :

                  Dozvola vrijedi pet radnih dana

                  —

                  :

                  Italų k.

                  :

                  Titolo valido cinque giorni lavorativi

                  —

                  :

                  Latvių k.

                  :

                  Licences derīguma termiņš ir piecas darbdienas

                  —

                  :

                  Lietuvių k.

                  :

                  Licencijos galioja penkias darbo dienas

                  —

                  :

                  Vengrų k.

                  :

                  Öt munkanapig érvényes tanúsítvány

                  —

                  :

                  Maltiečių k.

                  :

                  Liċenza valida għal ħamest ijiem tax-xogħol

                  —

                  :

                  Olandų k.

                  :

                  Certificaat met een geldigheidsduur van vijf werkdagen

                  —

                  :

                  Lenkų k.

                  :

                  Pozwolenie ważne pięć dni roboczych

                  —

                  :

                  Portugalų k.

                  :

                  Certificado de exportação válido durante cinco dias úteis

                  —

                  :

                  Rumunų k.

                  :

                  Licență valabilă timp de cinci zile lucrătoare

                  —

                  :

                  Slovakų k.

                  :

                  Licencia platí päť pracovných dní

                  —

                  :

                  Slovėnų k.

                  :

                  Dovoljenje velja 5 delovnih dni

                  —

                  :

                  Suomių k.

                  :

                  Todistus on voimassa viisi työpäivää

                  —

                  :

                  Švedų k.

                  :

                  Licensen är giltig fem arbetsdagar

      IV PRIEDAS

         6 straipsnio 2 dalyje nurodyti įrašai:

                  —

                  :

                  Bulgarų k.

                  :

                  Възстановяване, валидно за […] тона (количество, за което е издадена лицензията).

                  —

                  :

                  Ispanų k.

                  :

                  Restitución válida por […] toneladas (cantidad por la que se expida el certificado).

                  —

                  :

                  Čekų k.

                  :

                  Náhrada platná pro […] tun (množství, pro které je licence vydána).

                  —

                  :

                  Danų k.

                  :

                  Restitutionen omfatter […] t (den mængde, licensen vedrører).

                  —

                  :

                  Vokiečių k.

                  :

                  Erstattung gültig für […] Tonnen (Menge, für welche die Lizenz ausgestellt wurde).

                  —

                  :

                  Estų k.

                  :

                  Eksporditoetus kehtib […] tonni kohta (kogus, millele on antud ekspordilitsents).

                  —

                  :

                  Graikų k

                  :

                  Επιστροφή ισχύουσα για […] τόνους (ποσότητα για την οποία έχει εκδοθεί το πιστοποιητικό).

                  —

                  :

                  Anglų k.

                  :

                  Refund valid for […] tonnes (quantity for which the licence is issued).

                  —

                  :

                  Prancūzų k.

                  :

                  Restitution valable pour […] tonnes (quantité pour laquelle le certificat est délivré).

                  —

                  :

                  Kroatų k.:

                  :

                  Subvencija vrijedi za […] tona (količina za koju je izdana dozvola).

                  —

                  :

                  Italų k.

                  :

                  Restituzione valida per […] t (quantitativo per il quale il titolo è rilasciato).

                  —

                  :

                  Latvių k.

                  :

                  Kompensācija ir spēkā attiecībā uz […] tonnām (daudzums par kuru ir izsniegta licence).

                  —

                  :

                  Lietuvių k.

                  :

                  Grąžinamoji išmoka galioja […] tonoms (kiekis, kuriam išduota licencija).

                  —

                  :

                  Vengrų k.

                  :

                  A visszatérítés […] tonnára érvényes (azt a mennyiséget kell feltüntetni, amelyre az engedélyt kiadták).

                  —

                  :

                  Maltiečių k.

                  :

                  Rifużjoni valida għal […] tunnellati (kwantità li għaliha tinħareġ il-liċenza).

                  —

                  :

                  Olandų k.

                  :

                  Restitutie geldig voor […] ton (hoeveelheid waarvoor het certificaat wordt afgegeven).

                  —

                  :

                  Lenkų k.

                  :

                  Refundacja ważna dla […] ton (ilość, dla której zostało wydane pozwolenie).

                  —

                  :

                  Portugalų k.

                  :

                  Restituição válida para […] toneladas (quantidade relativamente à qual é emitido o certificado).

                  —

                  :

                  Rumunų k.

                  :

                  Restituire valabilă pentru […] tone (cantitatea pentru care a fost eliberată licența).

                  —

                  :

                  Slovakų k.

                  :

                  Náhrada je platná pre […] ton (množstvo, pre ktorébola vydaná licencia).

                  —

                  :

                  Slovėnų k.

                  :

                  Nadomestilo velja za […] ton (količina, za katero je bilo dovoljenje izdano).

                  —

                  :

                  Suomių k.

                  :

                  Tuki on voimassa […] tonnille (määrä, jolle todistus on myönnetty).

                  —

                  :

                  Švedų k.

                  :

                  Ger rätt till exportbidrag för […] ton (den kvantitet för vilken licensen utfärdats).

      V PRIEDAS

         Panaikinamas reglamentas ir jo vėlesni pakeitimai

                  Komisijos reglamentas (EB) Nr. 1518/2003
                  (OL L 217, 2003 8 29, p. 35)

                  Komisijos reglamentas (EB) Nr. 130/2004
                  (OL L 19, 2004 1 27, p. 14)

                  Komisijos reglamentas (EB) Nr. 1361/2004
                  (OL L 253, 2004 7 29, p. 9)

                  Komisijos reglamentas (EB) Nr. 1713/2006
                  (OL L 321, 2006 11 21, p. 11)

                  Tik 12 straipsnis

                  Komisijos reglamentas (ES) Nr. 557/2010
                  (OL L 159, 2010 6 25, p. 13)

                  Tik 1 straipsnis

                  Komisijos reglamentas (ES) Nr. 519/2013
                  (OL L 158, 2013 6 10, p. 74)

                  Tik priedo 6 punkto G papunkčio 2 dalis

      VI PRIEDAS

         Atitikmenų lentelė

                  Reglamentas (EB) Nr. 1518/2003

                  Šis reglamentas

                  1 straipsnis

                  1 straipsnis

                  2 straipsnis 1 dalies pirma pastraipa

                  2 straipsnio 1 dalis

                  2 straipsnio 1 dalies antra pastraipa

                  —

                  2 straipsnio 2 ir 3 dalys

                  2 straipsnio 2 ir 3 dalys

                  2 straipsnio 4 dalies įžanginiai žodžiai

                  2 straipsnio 4 dalis

                  2 straipsnio 4 dalies nuo pirmos iki vienuoliktos įtraukos

                  II priedas

                  3 straipsnio 1–4 dalys

                  3 straipsnio 1–4 dalys

                  3 straipsnio 4a dalis

                  3 straipsnio 5 dalis

                  3 straipsnio 5 dalis

                  3 straipsnio 6 dalis

                  3 straipsnio 6 dalis

                  3 straipsnio 7 dalis

                  3 straipsnio 7 dalis

                  3 straipsnio 8 dalis

                  4 ir 5 straipsniai

                  4 ir 5 straipsniai

                  6 straipsnio 1 dalis

                  6 straipsnio 1 dalis

                  6 straipsnio 2 dalies įžanginiai žodžiai

                  6 straipsnio 2 dalis

                  6 straipsnio 2 dalies pirma–vienuolikta įtraukos

                  IV priedas

                  7 straipsnis

                  7 straipsnis

                  8 straipsnis

                  —

                  —

                  8 straipsnis

                  9 straipsnis

                  9 straipsnis

                  I priedas

                  I priedas

                  Ia priedas

                  III priedas

                  III priedas

                  —

                  IV priedas

                  —

                  —

                  V priedas

                  —

                  VI priedas


title: 2011 m. liepos 27 d. Komisijos įgyvendinimo reglamentas (ES) Nr. 739/2011, kuriuo iš dalies keičiamas Europos Parlamento ir Tarybos reglamento (EB) Nr. 854/2004, nustatančio specialiąsias gyvūninės kilmės produktų, skirtų vartoti žmonėms, oficialios kontrolės taisykles, I priedas  Tekstas svarbus EEE

text:
28.7.2011

               LT

               Europos Sąjungos oficialusis leidinys

               L 196/3

         KOMISIJOS ĮGYVENDINIMO REGLAMENTAS (ES) Nr. 739/2011
   2011 m. liepos 27 d.
   kuriuo iš dalies keičiamas Europos Parlamento ir Tarybos reglamento (EB) Nr. 854/2004, nustatančio specialiąsias gyvūninės kilmės produktų, skirtų vartoti žmonėms, oficialios kontrolės taisykles, I priedas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2004 m. balandžio 29 d. Europos Parlamento ir Tarybos reglamentą (EB) Nr. 854/2004, nustatantį specialiąsias gyvūninės kilmės produktų, skirtų vartoti žmonėms, oficialios kontrolės taisykles (1), ypač į jo 17 straipsnio 1 dalį,
   kadangi:

               (1)

               Reglamente (EB) Nr. 854/2004 nustatytos specialiosios žmonėms vartoti skirtų gyvūninių produktų oficialios kontrolės taisyklės. Visų pirma daugelyje nuostatų dėl mėsos tikrinimų minėto reglamento I priedo I skirsnio II skyriaus B, D ir F dalyse, II skirsnio I ir V skyriuose ir III skirsnio II skyriuje daromos nuorodos į Pasaulinės gyvūnų sveikatos organizacijos (OIE) A ar B ligų sąrašus;

               (2)

               OIE ligų skirstymo į kategorijas ir sąrašų sudarymo sistema pasikeitė. A ir B sąrašai pakeisti vienu OIE sąrašu. Be to, Sąjungos teisės aktai šiuo metu suderinti su OIE rekomendacijomis. Todėl daugelis nuorodų į minėtus sąrašus yra perteklinės. Todėl tikslinga iš dalies pakeisti atitinkamas to reglamento I priedo I, II ir III skirsnių nuostatas ir atliekant ante mortem ir post mortem ar bet kokius kitus tikrinimus nurodyti gyvūnų ligas, reglamentuojamas Sąjungos teisės aktų, nebent būtų daroma nuoroda į šiuo metu nežinomas ligas, atsiradusias trečiosiose šalyse;

               (3)

               2002 m. gruodžio 16 d. Tarybos direktyvoje 2002/99/EB, nustatančioje gyvūnų sveikatos taisykles, reglamentuojančias žmonėms skirtų gyvūninės kilmės produktų gamybą, perdirbimą, paskirstymą ir importą (2), numatyta, kad gyvūniniai produktai turi būti gauti iš gyvūnų, kurie nėra iš ūkio, įmonės, teritorijos ar jos dalies, kuriose taikomi atitinkami gyvūnų sveikatos apribojimai. Minėtos direktyvos I priede nurodytos atitinkamos tam tikrų gyvūnų ligų, svarbių prekybai gyvūniniais produktais, kontrolės priemonės. Siekiant nuoseklumo prekyba gyvūniniais produktais turėtų būti ribojama tik dėl I priede nurodytais Sąjungos teisės aktais grindžiamų gyvūnų sveikatos priežasčių;

               (4)

               pagal 2003 m. lapkričio 17 d. Europos Parlamento ir Tarybos reglamento (EB) Nr. 2160/2003 dėl salmonelių ir kitų nurodytų zoonozių sukėlėjų per maistą kontrolės (3) II priedo E dalį salmonelių turi nebūti 25 gramuose šviežios paukštienos, tiekiamos rinkai žmonėms vartoti. Tačiau pagal minėtą dalį tas kriterijus netaikomas šviežiai paukštienai, kuri skirta pramoniniu būdu apdoroti termiškai ar kitaip, kad būtų sunaikintos salmonelės. Reglamento (EB) Nr. 854/2004 I priedo II skirsnio V skyriaus 2 punkte numatyta, kad oficialiai paskirtas veterinarijos gydytojas gali nustatyti reikalavimus dėl tam tikros mėsos naudojimo. Siekiant leisti oficialiai paskirtam veterinarijos gydytojui nustatyti pramoninį terminį ar kitokį apdorojimą, kad būtų sunaikintos salmonelės, II skirsnio V skyriaus 2 punktas turėtų būti iš dalies pakeistas;

               (5)

               todėl Reglamento (EB) Nr. 854/2004 I priedas turėtų būti atitinkamai iš dalies pakeistas;

               (6)

               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 854/2004 I priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2011 m. liepos 27 d.

            Komisijos vardu

            Pirmininkas

         José Manuel BARROSO

      (1)  OL L 139, 2004 4 30, p. 206.

      (2)  OL L 18, 2003 1 23, p. 11.

      (3)  OL L 325, 2003 12 12, p. 1.

      PRIEDAS
      Reglamento (EB) Nr. 854/2004 I priedas iš dalies keičiamas taip:

                  1.

                  I skirsnio II skyrius iš dalies keičiamas taip:

                              a)

                              B dalies 2 punkto b papunktis pakeičiamas taip:

                                          „b)

                                          yra kokia nors sąlyga, kuri gali nepageidaujamai paveikti žmonių ar gyvūnų sveikatą, ypač atsižvelgiant į zoonozių ir gyvūnų ligų, dėl kurių Sąjungos teisės aktuose nustatytos gyvūnų sveikatos taisyklės, nustatymą“;

                              b)

                              D dalies 1 punktas pakeičiamas taip:

                                          „1.

                                          Skerdenos ir susijusios skerdienos dalys nedelsiant po skerdimo turi būti patikrintos. Turi būti apžiūrėti visi išoriniai paviršiai. Šiuo tikslu gali tekti minimaliai rankiniu būdu apdoroti skerdenas ir skerdienos dalis arba panaudoti specialias technines priemones. Ypatingą dėmesys turi būti skiriamas zoonozių ir gyvūnų ligų, dėl kurių Sąjungos teisės aktuose nustatytos gyvūnų sveikatos taisyklės, diagnostikai. Skerdimo linijos greitis ir patikrinimą atliekančių darbuotojų skaičius turi sudaryti sąlygas tinkamai atlikti patikrinimą.“;

                              c)

                              F dalies 1 punkto d papunktis pakeičiamas taip:

                                          „d)

                                          nustatyti gyvūnų ligas, dėl kurių Sąjungos teisės aktuose nustatytos gyvūnų sveikatos taisyklės.“

                  2.

                  II skirsnis iš dalies keičiamas taip:

                              a)

                              I skyriaus 4 punktas pakeičiamas taip:

                                          „4.

                                          Jeigu oficialiai paskirtas veterinarijos gydytojas, atlikdamas patikrinimą prieš skerdimą ar po skerdimo arba bet kokią kitą patikrinimo veiklą, įtaria gyvūnų ligos, dėl kurios Sąjungos teisės aktuose nustatytos gyvūnų sveikatos taisyklės, sukėlėjo buvimą, jis turi nedelsdamas pranešti tai kompetentingoms institucijoms ir, vadovaudamasis taikomais Sąjungos teisės aktais, kartu su jomis imtis visų reikalingų priemonių, siekdamas užkirsti kelią ligos protrūkiui.“;

                              b)

                              V skyrius iš dalies keičiamas taip:

                                          i)

                                          1 punkto e papunktis pakeičiamas taip:

                                                      „e)

                                                      gauta iš gyvūnų, užkrėstų gyvūnų ligomis, dėl kurių Tarybos direktyvos 2002/99/EB (1) I priede išvardytuose Sąjungos teisės aktuose nustatytos gyvūnų sveikatos taisyklės, išskyrus jei ji gauta laikantis tuose teisės aktuose nustatytų specialiųjų reikalavimų, nebent VI skirsnyje būtų nustatyta kitaip;

                                          ii)

                                          2 punktas pakeičiamas taip:

                                                      „2.

                                                      Oficialiai paskirtas veterinarijos gydytojas gali nustatyti naudojimo reikalavimus dėl mėsos, gautos iš gyvūnų:

                                                                  a)

                                                                  kurie buvo nedelsiant paskersti už skerdyklos ribų arba

                                                                  b)

                                                                  jie yra iš pulkų, kurių mėsa bus apdorojama pagal Reglamento (EB) Nr. 2160/2003 II priedo E dalį prieš tiekiant ją rinkai.“

                  3.

                  III skirsnio II skyriaus 3 punkto e ir f papunkčiai pakeičiami taip:

                              „e)

                              pasireiškus gyvūnų ligų, dėl kurių Sąjungos teisės aktuose nustatytos gyvūnų sveikatos taisyklės, protrūkiui. Tai taikoma gyvūnams, imliems konkrečiai svarstomai ligai, ir kurie yra iš atitinkamo regiono, kaip nurodyta Tarybos direktyvos 64/432/EEB (2) 2 straipsnyje;

                              f)

                              kai reikalinga griežtesnė kontrolė, siekiant atsižvelgti į kylančias ligas ir ypač OIE sąraše nurodytas ligas.

         (1)  OL L 18, 2003 1 23, p. 11.“

         (2)  OL 121, 1964 7 29, p. 1977.“


title: 2011 m. kovo 10 d. Komisijos reglamentas (ES) Nr. 234/2011, kuriuo įgyvendinamas Europos Parlamento ir Tarybos reglamentas (EB) Nr. 1331/2008, nustatantis maisto priedų, fermentų ir kvapiųjų medžiagų leidimų suteikimo procedūrą  Tekstas svarbus EEE

text:
11.3.2011

               LT

               Europos Sąjungos oficialusis leidinys

               L 64/15

         KOMISIJOS REGLAMENTAS (ES) Nr. 234/2011
   2011 m. kovo 10 d.
   kuriuo įgyvendinamas Europos Parlamento ir Tarybos reglamentas (EB) Nr. 1331/2008, nustatantis maisto priedų, fermentų ir kvapiųjų medžiagų leidimų suteikimo procedūrą
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   Atsižvelgdama į 2008 m. gruodžio 16 d. Europos Parlamento ir Tarybos reglamentą (EB) Nr. 1331/2008, nustatantį maisto priedų, fermentų ir kvapiųjų medžiagų leidimų suteikimo procedūrą (1), ypač į jo 9 straipsnio 1 dalį,
   Pagal Reglamento (EB) Nr. 1331/2008 9 straipsnio 2 dalį pasikonsultavusi su Europos maisto saugos tarnyba,
   kadangi:

               (1)

               Reglamentu (EB) Nr. 1331/2008 nustatyta medžiagų, kuriomis prekiauti leidžiama pagal 2008 m. gruodžio 16 d. Europos Parlamento ir Tarybos reglamentą (EB) Nr. 1333/2008 dėl maisto priedų (2), 2008 m. gruodžio 16 d. Europos Parlamento ir Tarybos reglamentą (EB) Nr. 1332/2008 dėl maisto fermentų (3), 2008 m. gruodžio 16 d. Europos Parlamento ir Tarybos reglamentą (EB) Nr. 1334/2008 dėl kvapiųjų medžiagų ir aromatinių savybių turinčių tam tikrų maisto ingredientų naudojimo maisto produktuose ir ant jų (4) (toliau – sektoriniai maisto produktus reglamentuojantys teisės aktai), sąrašų atnaujinimo tvarka.

               (2)

               Pagal Reglamento (EB) Nr. 1331/2008 9 straipsnį Komisija turi priimti įgyvendinimo priemonę dėl paraiškų atnaujinti Sąjungos sąrašus pagal kiekvieną sektorinį maisto produktus reglamentuojantį teisės aktą turinio, parengimo ir pateikimo, jų tinkamumo tikrinimo ir informacijos, kuri turėtų būti įtraukta į Europos maisto saugos tarnybos (toliau – Tarnyba) nuomonę, tipo.

               (3)

               Siekiant atnaujinti sąrašus, būtina patikrinti, ar cheminės medžiagos naudojimas atitinka bendrąsias ir specialiąsias naudojimo sąlygas, nustatytas atitinkamuose sektoriniuose maisto produktus reglamentuojančiuose teisės aktuose.

               (4)

               2009 m. liepos 9 d. Tarnyba priėmė mokslinę nuomonę dėl maisto priedų paraiškų vertinimo duomenų reikalavimų (5). Šie duomenys turėtų būti pateikti teikiant paraišką dėl naujo maisto priedo naudojimo. Jeigu paraiška teikiama dėl jau leidžiamo naudoti maisto priedo naudojimo sąlygų keitimo arba jo specifikacijų keitimo, gali būti nereikalaujama pateikti rizikos vertinimui reikalingų duomenų, jei pareiškėjas sugeba tai pagrįsti.

               (5)

               2009 m. liepos 23 d. Tarnyba priėmė mokslinę nuomonę dėl maisto fermentų paraiškų vertinimo duomenų reikalavimų (6). Šie duomenys turėtų būti pateikti teikiant paraišką dėl naujo maisto fermento naudojimo. Jeigu paraiška teikiama dėl jau leidžiamo naudoti maisto fermento naudojimo sąlygų keitimo arba jo specifikacijų keitimo, gali būti nereikalaujama pateikti rizikos vertinimui reikalingų duomenų, jei pareiškėjas sugeba tai pagrįsti.

               (6)

               2010 m. gegužės 19 d. Tarnyba priėmė mokslinę nuomonę dėl kvapiųjų medžiagų, naudojamų maisto produktuose ar ant jų, rizikos vertinimui reikalingų duomenų reikalavimų (7). Šie duomenys turėtų būti pateikti teikiant paraišką dėl naujos kvapiosios medžiagos naudojimo. Jeigu paraiška teikiama dėl jau leidžiamos naudoti kvapiosios medžiagos naudojimo sąlygų keitimo arba jos specifikacijų keitimo, gali būti nereikalaujama pateikti rizikos vertinimui reikalingų duomenų, jei pareiškėjas sugeba tai pagrįsti.

               (7)

               Svarbu, kad toksikologiniai tyrimai būtų atliekami laikantis tam tikro standarto. Todėl reikėtų laikytis 2004 m. vasario 11 d. Europos Parlamento ir Tarybos direktyvos 2004/10/EB dėl įstatymų ir kitų teisės aktų, susijusių su geros laboratorinės praktikos principų taikymu ir jų taikymo cheminių medžiagų tyrimams patikra, suderinimo (8). Jeigu tokie tyrimai atliekami ne Sąjungos teritorijoje, jie turėtų būti atliekami laikantis OECD geros laboratorinės praktikos principų (GLP) (OECD, 1998 m.) (9).

               (8)

               Maisto priedų ir maisto fermentų naudojimas visada turėtų būti technologiškai pagrįstas. Jei tai maisto priedas, pareiškėjai turėtų paaiškinti, kodėl technologinio poveikio negalima pasiekti kitomis praktinėmis ekonominėmis ir technologinėmis priemonėmis.

               (9)

               Medžiagos naudojimas turėtų būti leidžiamas, jei tai neklaidins vartotojo. Pareiškėjai turėtų paaiškinti, kad pageidaujamos naudojimo paskirtys neklaidins vartotojo. Jeigu tai maisto priedas, turėtų būti paaiškinti naudojimo pranašumai ir nauda vartotojui.

               (10)

               Nepažeisdama Reglamento (EB) Nr. 1332/2008 9 straipsnio, Reglamento (EB) Nr. 1333/200819 straipsnio ir Reglamento (EB) Nr. 1334/200813 straipsnio Komisija turėtų patikrinti paraiškos tinkamumą ir ar jai taikomas atitinkamas sektorinis maisto produktus reglamentuojantis teisės aktas. Prireikus turėtų būti atsižvelgiama į Tarnybos rekomendacijas dėl rizikos vertinimui pateiktų duomenų tinkamumo. Toks patikrinimas neturėtų sutrukdyti įvertinti paraišką.

               (11)

               Tarnybos nuomonėje pateikta informacija turėtų būti pakankama įsitikinti, kad leidžiamas medžiagos naudojimas pasiūlyta paskirtimi yra saugus vartotojams. Tai apima išvadas dėl medžiagos toksiškumo, kai taikoma, ir galimą leistinos paros normos nustatymą, išreikštą kiekybine forma, pateikiant išsamų medžiagos patekimo su maistu vertinimą visų maisto produktų kategorijų atveju, įskaitant poveikį pažeidžiamoms vartotojų grupėms.

               (12)

               Pareiškėjas taip pat turėtų atsižvelgti į išsamias gaires dėl Tarnybos nustatytų rizikos vertinimui reikalingų duomenų (EMST leidinys (10)).

               (13)

               Šiame reglamente atsižvelgiama į esamas mokslo ir technikos žinias. Komisija gali persvarstyti šį reglamentą atsižvelgdama į šios srities pokyčius ir Tarnybos paskelbtas visas pakeistas ar papildomas mokslines rekomendacijas.

               (14)

               Atskirame pranešime Komisija ir (arba) Tarnyba turėtų pateikti su maisto priedų, maisto fermentų ir kvapiųjų medžiagų leidimų paraiškomis susijusias praktines priemones, kaip antai adresus, kontaktinius asmenis, dokumentų perdavimą ir t.t.

               (15)

               Būtina numatyti laikotarpį, per kurį pareiškėjai galėtų prisitaikyti prie šio reglamento nuostatų.

               (16)

               Šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠĮ REGLAMENTĄ:
   I   SKYRIUS

      BENDROSIOS NUOSTATOS

   1 straipsnis
   Taikymo sritis
   Šis reglamentas taikomas paraiškoms, nurodytoms Reglamento (EB) Nr. 1331/2008, nustatančio maisto priedų, fermentų ir kvapiųjų medžiagų leidimų suteikimo procedūrą, 3 straipsnio 1 dalyje.
   II   SKYRIUS

      PARAIŠKOS TURINYS, RENGIMAS IR PATEIKIMAS

   2 straipsnis
   Paraiškos turinys
   1.   1 straipsnyje nurodytą paraišką sudaro šios dalys:

               a)

               laiškas;

               b)

               techninių dokumentų rinkinys;

               c)

               dokumentų rinkinio santrauka.

         2.   1 dalies a punkte nurodytas laiškas rašomas pagal priede pateiktą pavyzdį.
   3.   1 dalies b punkte nurodytame techninių dokumentų rinkinyje turi būti:

               a)

               4 straipsnyje nustatyti administraciniai duomenys;

               b)

               5, 6, 8 ir 10 straipsniuose nurodyti rizikos vertinimui reikalingi duomenys; ir

               c)

               7, 9 ir 11 straipsniuose nurodyti rizikos valdymui reikalingi duomenys.

         4.   Jeigu teikiama paraiška dėl jau leidžiamo naudoti maisto priedo, maisto fermento ar kvapiosios medžiagos naudojimo sąlygų pakeitimo, galima nereikalauti pateikti visų 5–11 straipsniuose nurodytų duomenų. Pareiškėjas pateikia patikrinamą pagrindimą, kodėl pasiūlyti pakeitimai neturės įtakos esamo rizikos vertinimo rezultatams.
   5.   Jeigu teikiama paraiška dėl jau leidžiamo naudoti maisto priedo, maisto fermento ar kvapiosios medžiagos specifikacijų pakeitimo:

               a)

               galima leisti pateikti tik prašymo pagrindimą ir specifikacijos pakeitimus;

               b)

               pareiškėjas pateikia patikrinamą pagrindimą, kodėl pasiūlyti pakeitimai neturės įtakos esamo rizikos vertinimo rezultatams.

         6.   1 dalies c punkte nurodytoje rinkinio santraukoje turi būti pagrįstas teiginys, kad produkto naudojimas atitinka sąlygas, nustatytas:

               a)

               Reglamento (EB) Nr. 1332/2008 6 straipsnyje; arba

               b)

               Reglamento (EB) Nr. 1333/20086,7 ir 8 straipsniuose; arba

               c)

               Reglamento (EB) Nr. 1334/2008 4 straipsnyje.

         3 straipsnis
   Rengimas ir pateikimas
   1.   Paraiškos siunčiamos Komisijai. Pareiškėjas atsižvelgia į praktines paraiškų teikimo rekomendacijas, kurias galima rasti Komisijos (Sveikatos ir vartotojų reikalų generalinio direktorato (11)) interneto svetainėje.
   2.   Sudarant Sąjungos maisto fermentų sąrašą, nurodytą Reglamento (EB) Nr. 1332/200817 straipsnyje, paraiškų pateikimo terminas yra 24 mėnesiai nuo šiuo reglamentu nustatytų įgyvendinimo priemonių taikymo pradžios.
   4 straipsnis
   Administraciniai duomenys
   2 straipsnio 3 dalies a punkte minėti administraciniai duomenys yra:

               a)

               pareiškėjo pavadinimas (bendrovė, organizacija ir pan.), adresas ir informacija ryšiams;

               b)

               medžiagos gamintojo (-ų), jeigu tai nėra pareiškėjas, pavadinimas, adresas ir informacija ryšiams;

               c)

               už dokumentų rinkinį atsakingo asmens vardas, pavardė, adresas ir informacija ryšiams;

               d)

               dokumentų rinkinio pateikimo data;

               e)

               paraiškos tipas, t. y. paraiška dėl maisto priedo, maisto fermento ar kvapiosios medžiagos;

               f)

               jei taikoma, cheminis pavadinimas pagal IUPAC nomenklatūrą;

               g)

               jei taikoma, priedo E numeris, kaip apibrėžta Sąjungos teisės aktuose dėl maisto priedų;

               h)

               jeigu taikoma, nuoroda į panašius leidžiamus naudoti maisto fermentus;

               i)

               jeigu taikoma, kvapiosios medžiagos FL numeris, kaip apibrėžta Sąjungos teisės aktuose dėl kvapiųjų medžiagų;

               j)

               jei taikoma, informacija apie leidimus, kuriems taikomas 2003 m. rugsėjo 22 d. Europos Parlamento ir Tarybos reglamentas (EB) 1829/2003 dėl genetiškai modifikuoto maisto ir pašarų (12);

               k)

               dokumentų rinkinio turinys;

               l)

               dokumentų sąrašas ir kiti duomenys; pareiškėjas turi nurodyti dokumentų, pateiktų paraiškai pagrįsti, tomų numerius ir pavadinimus; pridedama išsami rodyklė, kurioje nurodomi tomai ir puslapiai;

               m)

               dokumentų rinkinio dalių, kurias prašoma laikyti konfidencialiomis, sąrašas; pareiškėjai nurodo, ką jie nori laikyti konfidencialia informacija, ir pateikia patikrinamą pagrindimą pagal Reglamento (EB) Nr. 1331/200812 straipsnį.

         5 straipsnis
   Bendros nuostatos dėl rizikos vertinimui reikalingų duomenų
   1.   Dokumentų rinkinys, pateiktas pagrindžiant cheminės medžiagos saugos vertinimo paraišką, turi leisti atlikti išsamų medžiagos rizikos vertinimą ir patikrinti, ar medžiaga nekelia saugos problemų vartotojams pagal Reglamento (EB) Nr. 1332/2008 6 straipsnio a punktą, Reglamento (EB) Nr. 1333/2008 6 straipsnio 1 dalies a punktą ir Reglamento (EB) Nr. 1334/2008 4 straipsnio a punktą.
   2.   Paraiškos dokumentų rinkinyje turi būti visi turimi duomenys, reikalingi rizikos vertinimui atlikti (t. y. pagal visas cituotas nuorodas paskelbtų straipsnių tekstai, originalių nepaskelbtų tyrimų visos kopijos).
   3.   Pareiškėjas atsižvelgia į paraiškos pateikimo metu turimus naujausius rekomendacijų dokumentus, priimtus ar patvirtintus Tarnybos (EMST leidinys).
   4.   Pateikiami dokumentai dėl procedūros, kurios reikia laikytis kaupiant duomenis, įskaitant literatūros paieškos strategiją (padarytas prielaidas, vartojamas pagrindines sąvokas, naudojamas duomenų bazes, laikotarpį, ribojimo kriterijus ir pan.) ir išsamius tokios paieškos rezultatus.
   5.   Aprašoma ir pagrindžiama, nurodant konkrečių tyrimų įtraukimo ar neįtraukimo motyvus ir (arba) informaciją, saugos vertinimo strategija ir atitinkama tyrimų strategija.
   6.   Tarnybos prašymu turi būti pateikti nepaskelbtų tyrimų atskiri neapdoroti duomenys ir, jei įmanoma, paskelbtų tyrimų bei atskirų nagrinėjimų rezultatai.
   7.   Dėl kiekvieno biologinio ar toksikologinio tyrimo paaiškinama, ar tiriamoji medžiaga atitinka pasiūlytą ar esamą specifikaciją. Jeigu tiriamoji medžiaga skiriasi nuo tos specifikacijos, pareiškėjas turi įrodyti šių duomenų svarbą nagrinėjamos medžiagos požiūriu.
   Toksikologiniai tyrimai atliekami patalpose, atitinkančiose Direktyvos 2004/10/EB reikalavimus, arba, jei jie atliekami už Sąjungos teritorijos ribų, turi būti laikomasi OECD geros laboratorinės praktikos (GLP) principų. Pareiškėjas pateikia atitikties tiems reikalavimams įrodymus. Pateikiamas tyrimų, kurie atlikti ne pagal standartinius reikalavimus, duomenų paaiškinimas ir jų tinkamumo rizikos vertinimo požiūriu pagrindimas.
   8.   Pareiškėjas pasiūlo bendrą išvadą dėl medžiagos naudojimo pasiūlytomis paskirtimis saugos. Bendras galimo pavojaus žmonių sveikatai vertinimas atliekamas atsižvelgiant į žinomą ar tikėtiną žmogaus sąlytį su medžiaga.
   6 straipsnis
   Konkretūs maisto priedų rizikos vertinimui reikalingi duomenys
   1.   Be duomenų, pateiktinų pagal 5 straipsnį, pateikiama ši informacija:

               a)

               priedo tapatumas ir apibūdinimas, įskaitant pasiūlytas specifikacijas ir analitinius duomenis;

               b)

               jei taikoma, dalelių dydis, dalelių dydžio pasiskirstymas ir kitos fizinės ir cheminės savybės;

               c)

               gamybos procesas;

               d)

               priemaišų buvimas;

               e)

               stabilumas, reakcijos ir virsmas maisto produktuose, į kuriuos priedas yra dedamas;

               f)

               jei taikoma, esami leidimai ir rizikos vertinimai;

               g)

               pasiūlyta įprasta ir didžiausia leidžiama koncentracija dedant į Sąjungos sąraše nurodytų kategorijų maisto produktus, į naujai pasiūlytos kategorijos maisto produktus arba į konkretų maisto produktą, priskiriamą vienai iš šių kategorijų;

               h)

               patekimo į organizmą per maistą vertinimas;

               i)

               biologiniai ir toksikologiniai duomenys.

         2.   Dėl 1 dalies i punkte nurodytų biologinių ir toksikologinių duomenų turi būti pateikta šių pagrindinių sričių informacija:

               a)

               toksikokinetikos;

               b)

               pusiau lėtinio toksiškumo;

               c)

               genotoksiškumo;

               d)

               lėtinio toksiškumo arba kancerogeniškumo;

               e)

               toksiškumo reprodukcijai ir vystymuisi.

         7 straipsnis
   Maisto priedų rizikos valdymui reikalingi duomenys
   1.   Paraišką pagrindžiančiame dokumentų rinkinyje turi būti informacija, reikalinga patikrinti, ar yra pagrįstas technologinis poreikis, kurio negalima patenkinti kitomis praktiškai įmanomomis ekonominėmis ir technologinėmis priemonėmis, ir ar pasiūlyta naudojimo paskirtis neklaidins vartotojo Reglamento (EB) Nr. 1333/2008 6 straipsnio 1 dalies b ir c punktuose nurodyta prasme.
   2.   Siekiant užtikrinti 1 dalyje nurodytą patikrą, pateikiama ši atitinkama ir pakankama informacija:

               a)

               maisto priedo tapatumas, įskaitant nuorodas į esamas specifikacijas;

               b)

               maisto priedo funkcija ir technologinis poreikis dėti jo siūlomą kiekį į kiekvienos maisto produktų kategorijos produktus ar kiekvieną produktą, dėl kurių prašoma leidimo, ir paaiškinimas, kad to pagrįstai negalima pasiekti kitomis praktiškai įmanomomis ekonominėmis ir technologinėmis priemonėmis;

               c)

               maisto priedo veiksmingumo norimam poveikiui gauti dedant pasiūlytą kiekį tyrimai;

               d)

               maisto priedo naudojimo pranašumai ir nauda vartotojui. Pareiškėjas atsižvelgia į Reglamento (EB) Nr. 1333/2008 6 straipsnio 2 dalyje nustatytus reikalavimus;

               e)

               kodėl jų naudojimas neklaidintų vartotojo;

               f)

               pasiūlyta įprasta ir didžiausia leidžiama koncentracija dedant į Sąjungos sąraše nurodytų kategorijų maisto produktus, į naujai pasiūlytos kategorijos maisto produktus arba į konkretų maisto produktą, priskiriamą vienai iš šių kategorijų;

               g)

               poveikio vertinimas, grindžiamas naudojimu dedant įprastą ir didžiausią leidžiamą koncentraciją į kiekvienos atitinkamos kategorijos produktus ar kiekvieną atitinkamą produktą;

               h)

               maisto priedo kiekis gatavame maisto produkte, kurį naudoja vartotojas;

               i)

               analitiniai metodai, kuriuos naudojant galima identifikuoti ir kiekybiškai nustatyti priedo ar jo likučių kiekį maisto produkte;

               j)

               jei taikoma, atitiktis specialioms saldikliams ir dažikliams taikomos sąlygos, kaip nustatyta Reglamento (EB) Nr. 1333/2008 7 ir 8 straipsniuose.

         8 straipsnis
   Konkretūs maisto fermentų rizikos vertinimui reikalingi duomenys
   1.   Be duomenų, pateiktinų pagal 5 straipsnį, pateikiama ši informacija:

               a)

               pavadinimas (-ai), sinonimai, santrumpos ir klasifikacija (-os);

               b)

               Fermentų Komisijos Nr.;

               c)

               pasiūlytos specifikacijos, įskaitant kilmę;

               d)

               savybės;

               e)

               nuoroda į visus kitus panašius maisto fermentus;

               f)

               naudojama žaliava;

               g)

               gamybos procesas;

               h)

               stabilumas, reakcijos ir virsmas maisto produktuose, į kuriuos fermentas yra dedamas;

               i)

               jei taikoma, esami leidimai ir vertinimai;

               j)

               pasiūlytos naudojimo maisto produktuose paskirtys ir, jei taikoma, pasiūlyta įprasta ir didžiausia leidžiama naudoti koncentracija;

               k)

               patekimo į organizmą per maistą vertinimas;

               l)

               biologiniai ir toksikologiniai duomenys.

         2.   Dėl 1 dalies i punkte nurodytų biologinių ir toksikologinių duomenų turi būti pateikta šių pagrindinių sričių informacija:

               a)

               pusiau lėtinio toksiškumo;

               b)

               genotoksiškumo.

         9 straipsnis
   Maisto fermentų rizikos valdymui reikalingi duomenys
   1.   Paraišką pagrindžiančiame dokumentų rinkinyje turi būti informacija, reikalinga patikrinti, ar yra pagrįstas technologinis poreikis ir ar pasiūlyta naudojimo paskirtis neklaidins vartotojo Reglamento (EB) Nr. 1332/2008 6 straipsnio b ir c punktuose nurodyta prasme.
   2.   Siekiant užtikrinti 1 dalyje nurodytą patikrą, pateikiama ši atitinkama ir pakankama informacija:

               a)

               maisto fermento tapatumas, įskaitant nuorodas į esamas specifikacijas;

               b)

               funkcija ir technologinis poreikis, įskaitant tipinio (-ių) proceso (-ų), kuriuose maisto fermentas gali būti taikomas, aprašymą;

               c)

               maisto fermento poveikis gatavam maisto produktui;

               d)

               kodėl jų naudojimas neklaidintų vartotojo;

               e)

               pasiūlytos įprasta ir didžiausia leidžiama naudoti koncentracija, jei taikoma;

               f)

               patekimo į organizmą per maistą vertinimas, kaip aprašyta Tarnybos rekomendacijose dėl maisto fermentų (13).

         10 straipsnis
   Konkretūs kvapiųjų medžiagų rizikos vertinimui reikalingi duomenys
   1.   Be duomenų, pateiktinų pagal 5 straipsnį, pateikiama ši informacija:

               a)

               gamybos procesas;

               b)

               specifikacijos;

               c)

               jei taikoma, informacija apie dalelių dydį, dalelių dydžio pasiskirstymą ir kitas fizines ir chemines savybes;

               d)

               jei taikoma, esami leidimai ir rizikos vertinimai;

               e)

               pasiūlytos naudojimo maisto produktuose paskirtys ir pasiūlyta įprasta ir didžiausia leidžiama naudoti koncentracija įvairių kategorijų maisto produktuose pagal Sąjungos sąrašą arba tos pačios kategorijos konkretaus tipo maisto produktuose;

               f)

               duomenys apie mitybos šaltinius;

               g)

               patekimo į organizmą su maistu vertinimas;

               h)

               biologiniai ir toksikologiniai duomenys.

         2.   Dėl 1 dalies h punkte nurodytų biologinių ir toksikologinių duomenų turi būti pateikta šių pagrindinių sričių informacija:

               a)

               struktūrinio ir (arba) metabolinio panašumo į kvapiąsias medžiagas pagal esamą kvapiųjų medžiagų grupių vertinimą (FGE) nagrinėjimas;

               b)

               genotoksiškumas;

               c)

               jei taikoma, pusiau lėtinis toksiškumas;

               d)

               jei taikoma, toksiškumas vystymuisi;

               e)

               jei taikoma, lėtinio toksiškumo ir kancerogeniškumo duomenys.

         11 straipsnis
   Kvapiųjų medžiagų rizikos valdymui reikalingi duomenys
   Paraišką pagrindžiančiame dokumentų rinkinyje turi būti ši informacija:

               a)

               kvapiosios medžiagos tapatumas, įskaitant nuorodas į esamas specifikacijas;

               b)

               medžiagos organoleptinės savybės;

               c)

               pasiūlyta įprasta ir didžiausia leidžiama naudoti koncentracija įvairių kategorijų maisto produktuose ar vienos iš šių kategorijų konkrečiuose maisto produktuose;

               d)

               poveikio vertinimas, grindžiamas naudojimu dedant įprastą ir didžiausią leidžiamą koncentraciją į kiekvienos atitinkamos kategorijos produktus ar kiekvieną atitinkamą produktą.

         III   SKYRIUS

      PARAIŠKOS TINKAMUMO TIKRINIMO TVARKA

   12 straipsnis
   Procedūros
   1.   Gavusi paraišką Komisija nedelsdama patikrina, ar maisto priedui, maisto fermentui ar kvapiajai medžiagai taikomas atitinkamas sektorinis maisto produktus reglamentuojantis teisės aktas ir ar paraiškoje yra visi pagal II skyrių reikalaujami dokumentai.
   2.   Jeigu paraiškoje yra visi pagal II skyrių reikalaujami dokumentai, Komisija, jei būtina, prašo Tarnybos patikrinti duomenų tinkamumą rizikos vertinimui pagal mokslines nuomones dėl medžiagos paraiškos vertinimui reikalingų duomenų ir prireikus parengti nuomonę.
   3.   Per 30 dienų nuo Komisijos prašymo gavimo Tarnyba informuoja Komisiją raštu apie duomenų tinkamumą rizikos vertinimui. Jeigu duomenys laikomi tinkamais rizikos vertinimui, Reglamento (EB) Nr. 1331/2008 5 straipsnio 1 dalyje nurodytas vertinimo laikotarpis pradedamas skaičiuoti nuo tos dienos, kai Komisija gavo Tarnybos raštą.
   Tačiau pagal Reglamento (EB) Nr. 1332/200817 straipsnio 4 dalies antros pastraipos a punktą sudarant maisto fermentų Sąjungos sąrašą Reglamento (EB) Nr. 1331/2008 5 straipsnio 1 dalis nėra taikoma.
   4.   Jeigu tai paraiška atnaujinti maisto priedų, maisto fermentų ar kvapiųjų medžiagų Sąjungos sąrašą, Komisija gali prašyti iš pareiškėjo papildomos informacijos paraiškos tinkamumo klausimais ir informuoja pareiškėją apie laikotarpį, per kurį ši informacija turi būti pateikta. Jeigu tai paraiškos, pateiktos pagal Reglamento (EB) Nr. 1332/200817 straipsnio 2 dalį, Komisija nustato tą laikotarpį kartu su pareiškėju.
   5.   Jeigu paraiškai nėra taikomas atitinkamas sektorinis maisto teisės aktas, joje nėra visų pagal II skyrių reikalaujamų dokumentų arba Tarnyba mano, kad duomenys nėra tinkami rizikos vertinimui, paraiška laikoma netinkama. Tokiu atveju Komisija informuoja pareiškėją, valstybes nares ir Tarnybą apie priežastis, dėl kurių paraiška laikoma netinkama.
   6.   Nukrypstant nuo 5 dalies, paraiška gali būti laikoma tinkama, nors joje ir nėra visų pagal II skyrių reikalaujamų dokumentų, jeigu pareiškėjas pateikia patikrinamą paaiškinimą dėl kiekvieno trūkstamo dokumento.
   IV   SKYRIUS

      TARNYBOS NUOMONĖ

   13 straipsnis
   Informacija, kuri turi būti Tarnybos nuomonėje
   1.   Tarnybos nuomonėje turi būti ši informacija:

               a)

               maisto priedų, maisto fermentų ar kvapiųjų medžiagų tapatumas ir apibūdinimas;

               b)

               biologinių ir toksikologinių duomenų vertinimas;

               c)

               Europos gyventojų su maistu gaunamos medžiagos kiekio vertinimas atsižvelgiant į galimus patekimo per maistą šaltinius;

               d)

               bendras rizikos vertinimas, nustatant, jei įmanoma, galimą ir tinkamą sveikatos požiūriu pagrįstą vertę ir prireikus nurodant neapibrėžtumus ir ribojimus;

               e)

               jeigu su maistu gaunamas kiekis viršija sveikatos požiūriu pagrįstą vertę, nustatytą bendrame rizikos vertinime, su maistu gaunamas cheminės medžiagos kiekis turi būti išsamiai aprašytas, nurodant, jei įmanoma, kiek padidėja bendras su kiekvienos kategorijos maisto produktais ar atskirais maisto produktais gaunamas kiekis, kuris leidžiamas naudoti arba kurio buvo prašyta;

               f)

               išvados.

         2.   Komisija, prašydama Tarnybos pateikti nuomonę, gali prašyti konkretesnės papildomos informacijos.
   V   SKYRIUS

      BAIGIAMOSIOS NUOSTATOS

   14 straipsnis
   Įsigaliojimas ir taikymas
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

   Jis taikomas nuo 2011 m. rugsėjo 11 d.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2011 m. kovo 10 d.

            Komisijos vardu

            Pirmininkas

         José Manuel BARROSO

      (1)  OL L 354, 2008 12 31, p. 1.

      (2)  OL L 354, 2008 12 31, p. 16.

      (3)  OL L 354, 2008 12 31, p. 7.

      (4)  OL L 354, 2008 12 31, p. 34.

      (5)  http://www.efsa.europa.eu/en/scdocs/doc/1188.pdf.

      (6)  http://www.efsa.europa.eu/en/scdocs/doc/1305.pdf.

      (7)  http://www.efsa.europa.eu/en/scdocs/doc/1623.pdf.

      (8)  OL L 50, 2004 2 20, p. 44.

      (9)  OECD leidiniai dėl geros laboratorinės praktikos ir atitikties stebėsenos principų. Nr. 1. OECD geros laboratorinės praktikos principai (persvarstyta 1997 m.) ENV/MC/CHEM(98)17.

      (10)  http://www.efsa.europa.eu/en/efsajournal.htm

      (11)  http://ec.europa.eu/dgs/health_consumer/index_en.htm

      (12)  OL L 268, 2003 10 18, p. 1.

      (13)  EMST rekomendacijos, parengtos Mokslinės grupės su maistu besiliečiančių medžiagų, fermentų, kvapiųjų medžiagų ir perdirbimo pagalbinių medžiagų klausimais, dėl maisto fermentų dokumentų rinkinio pateikimo. EMST leidinys (2009) 1305, p. 1.

      PRIEDAS

         LAIŠKO, PRIDEDAMO PRIE PARAIŠKOS LEISTI NAUDOTI MAISTO PRIEDUS, PAVYZDYS

      EUROPOS KOMISIJA
      Generalinis direktoratas
      Direktoratas
      Skyrius
      Data: …
      Dalykas: Paraiška suteikti maisto priedo leidimą pagal Reglamentą (EB) Nr. 1331/2008.

                  

                  Paraiška suteikti naujo maisto priedo leidimą

                  

                  Paraiška pakeisti jau leidžiamo maisto priedo naudojimo sąlygas

                  

                  Paraiška pakeisti jau leidžiamo maisto priedo specifikacijas

            (Aiškiai pažymėti atitinkamą langelį)
      Pareiškėjas (-ai) ir (arba) jo (-ų) atstovas (-ai) Europos Sąjungoje
      (pavadinimas, adresas, …)
      …
      …
      …
      teikia šią paraišką, kad būtų atnaujintas ES maisto priedų sąrašas.
      Maisto priedo pavadinimas:
      …
      ELINCS ar EINECS numeris (jei priskirtas)
      CAS Nr. (jei taikoma)
      Maisto priedų funkcinės klasės (1):
      (sąrašas)
      …
      Maisto produktų kategorijos ir reikalaujama koncentracija:

                  Maisto produktų kategorija

                  Įprasta naudojama koncentracija

                  Didžiausia leidžiama naudojama koncentracija

            Pagarbiai
      Parašas: …
      Priedai:

                  

                  Išsamus dokumentų rinkinys

                  

                  Vieša dokumentų rinkinio santrauka

                  

                  Išsami dokumentų rinkinio santrauka

                  

                  Dokumentų rinkinio dalių, kurias prašoma laikyti konfidencialiomis, sąrašas

                  

                  Pareiškėjo (-ų) administracinių duomenų kopija

         LAIŠKO, PRIDEDAMO PRIE PARAIŠKOS LEISTI NAUDOTI MAISTO FERMENTUS, PAVYZDYS

      EUROPOS KOMISIJA
      Generalinis direktoratas
      Direktoratas
      Skyrius
      Data: …
      Dalykas: Paraiška suteikti maisto fermento leidimą pagal Reglamentą (EB) Nr. 1331/2008.

                  

                  Paraiška suteikti naujo maisto fermento leidimą

                  

                  Paraiška pakeisti jau leidžiamo maisto fermento naudojimo sąlygas

                  

                  Paraiška pakeisti jau leidžiamo maisto fermento specifikacijas

            (Aiškiai pažymėti atitinkamą langelį)
      Pareiškėjas (-ai) ir (arba) jo (-ų) atstovas (-ai) Europos Sąjungoje
      (pavadinimas, adresas, …)
      …
      …
      teikia šią paraišką, kad būtų atnaujintas ES maisto fermentų sąrašas.
      Maisto fermento pavadinimas:
      …
      IUBMB fermentų komisijos fermento klasifikacijos numeris
      Žaliava
      …
      …

                  Pavadinimas

                  Specifikacijos

                  Maisto produktai

                  Naudojimo sąlygos

                  Maisto fermento pardavimo galutiniam vartotojui apribojimai

                  Specialieji maisto produkto ženklinimo reikalavimai

            Pagarbiai
      Parašas: …
      Priedai:

                  

                  Išsamus dokumentų rinkinys

                  

                  Vieša dokumentų rinkinio santrauka

                  

                  Išsami dokumentų rinkinio santrauka

                  

                  Dokumentų rinkinio dalių, kurias prašoma laikyti konfidencialiomis, sąrašas

                  

                  Pareiškėjo (-ų) administracinių duomenų kopija

         LAIŠKO, PRIDEDAMO PRIE PARAIŠKOS LEISTI NAUDOTI KVAPIĄSIAS MEDŽIAGAS, PAVYZDYS

      EUROPOS KOMISIJA
      Generalinis direktoratas
      Direktoratas
      Skyrius
      Data: …
      Dalykas: Paraiška suteikti kvapiosios medžiagos leidimą pagal Reglamentą (EB) Nr. 1331/2008.

                  

                  Paraiška suteikti naujos kvapiosios medžiagos leidimą

                  

                  Paraiška suteikti naujo kvapiosios medžiagos preparato leidimą

                  

                  Paraiška suteikti naujo kvapiosios medžiagos prekursoriaus leidimą

                  

                  Paraiška suteikti naujos terminio proceso kvapiosios medžiagos leidimą

                  

                  Paraiška suteikti naujos kitos kvapiosios medžiagos leidimą

                  

                  Paraiška suteikti naujos žaliavos leidimą

                  

                  Paraiška pakeisti jau leidžiamos naudoti maisto kvapiosios medžiagos naudojimo sąlygas

                  

                  Paraiška pakeisti jau leidžiamos naudoti maisto kvapiosios medžiagos specifikacijas

            (Aiškiai pažymėti atitinkamą langelį)
      Pareiškėjas (-ai) ir (arba) jo (-ų) atstovas (-ai) Europos Sąjungoje
      (pavadinimas, adresas, …)
      …
      …
      teikia šią paraišką, kad būtų atnaujintas ES maisto kvapiųjų medžiagų sąrašas.
      Kvapiosios medžiagos ar žaliavos pavadinimas
      …
      FL-, CAS-, JECFA-, CoE numeris (jei priskirtas)
      Kvapiosios medžiagos organoleptinės savybės
      …
      Maisto produktų kategorijos ir reikalaujama koncentracija:

                  Maisto produktų kategorija

                  Įprasta naudojama koncentracija

                  Didžiausia leidžiama naudojama koncentracija

            Pagarbiai
      Parašas: …
      Priedai:

                  

                  Išsamus dokumentų rinkinys

                  

                  Vieša dokumentų rinkinio santrauka

                  

                  Išsami dokumentų rinkinio santrauka

                  

                  Dokumentų rinkinio dalių, kurias prašoma laikyti konfidencialiomis, sąrašas

                  

                  Pareiškėjo (-ų) administracinių duomenų kopija

         (1)  Maisto produktuose ar ant jų naudojamų maisto priedų ir maisto fermentų funkcinės klasės nurodytos Reglamento (EB) Nr. 1333/2008 I priede. Jeigu priedas nepriklauso vienai iš minėtų klasių, gali būti pasiūlytas naujos funkcinės klasės pavadinimas ir apibrėžtis.


title: 2014 m. birželio 30 d. Komisijos įgyvendinimo reglamentas (ES) Nr. 726/2014, kuriuo dėl Sąjungos naujos tarifinės kvotos Norvegijos kilmės paruoštoms silkėms iš dalies keičiamas Tarybos reglamentas (EB) Nr. 992/95

text:
1.7.2014

               LT

               Europos Sąjungos oficialusis leidinys

               L 192/41

         KOMISIJOS ĮGYVENDINIMO REGLAMENTAS (ES) Nr. 726/2014
   2014 m. birželio 30 d.
   kuriuo dėl Sąjungos naujos tarifinės kvotos Norvegijos kilmės paruoštoms silkėms iš dalies keičiamas Tarybos reglamentas (EB) Nr. 992/95
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1995 m. balandžio 10 d. Tarybos reglamentą (EB) Nr. 992/95, atidarantį tam tikrų Norvegijos kilmės žemės ūkio ir žuvininkystės produktų Bendrijos tarifines kvotas ir numatantį jų administravimą (1), ypač į jo 5 straipsnio 1 dalies b punktą,
   kadangi:

               (1)

               Kroatijos Respublikai įstojus į Europos Sąjungą, Tarybos sprendimu 2014/343/ES (2) patvirtintas Europos ekonominės bendrijos ir Norvegijos Karalystės susitarimo papildomo protokolo pasirašymas ir laikinas taikymas;

               (2)

               papildomame protokole numatyta nauja į laisvą apyvartą Europos Sąjungoje skirtų išleisti tam tikrų Norvegijos kilmės paruoštų silkių tarifinė kvota;

               (3)

               kad būtų galima taikyti naująją tarifinę kvotą, būtina iš dalies pakeisti Reglamentą (EB) Nr. 992/95;

               (4)

               naujoji tarifinė kvota turėtų būti taikoma dvylika mėnesių. Vadovaujantis Sprendimu 2014/343/ES, ta kvota turi būti taikoma nuo papildomo protokolo laikinojo taikymo pradžios dienos. Todėl šis reglamentas turėtų būti taikomas nuo tos pačios dienos;

               (5)

               šiame reglamente nustatytos priemonės atitinka Muitinės kodekso komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 992/95 priedas papildomas šia eilute:

                  „09.0859

                  ex 1604 12 91
                  ex 1604 12 99

                  10
                  11
                  19

                  Silkės, su prieskoniais ir (arba) actu, užpiltos sūrymu

                  Nuo 2014 08 01 iki 2015 07 31

                  1 400 tonų grynojo svorio be skysčio

                  0“

   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   Jis taikomas nuo 2014 m. rugpjūčio 1 d.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2014 m. birželio 30 d.

            Komisijos vardu

            Pirmininkas

         José Manuel BARROSO

      (1)  OL L 101, 1995 5 4, p. 1.

      (2)  OL L 170, 2014 6 11, p. 3.


title: 2013 m. lapkričio 29 d. Komisijos įgyvendinimo reglamentas (ES) Nr. 1222/2013 dėl leidimo naudoti propiono rūgštį, natrio propionatą ir amonio propionatą kaip atrajotojų, kiaulių ir naminių paukščių pašarų priedus  Tekstas svarbus EEE

text:
30.11.2013

               LT

               Europos Sąjungos oficialusis leidinys

               L 320/16

         KOMISIJOS ĮGYVENDINIMO REGLAMENTAS (ES) Nr. 1222/2013
   2013 m. lapkričio 29 d.
   dėl leidimo naudoti propiono rūgštį, natrio propionatą ir amonio propionatą kaip atrajotojų, kiaulių ir naminių paukščių pašarų priedus
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:

               (1)

               Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;

               (2)

               pagal Reglamento (EB) Nr. 1831/2003 7 straipsnį buvo pateiktas prašymas suteikti leidimą naudoti propiono rūgštį, natrio propionatą ir amonio propionatą. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;

               (3)

               prašymas pateiktas dėl leidimo naudoti propiono rūgštį, natrio propionatą ir amonio propionatą kaip visų rūšių gyvūnų pašarų priedus ir juos priskirti prie priedų kategorijos „technologiniai priedai“ ir funkcinės grupės „siloso priedai“. Prašyme taip pat nurodomos kitos tų pačių medžiagų naudojimo paskirtys, dėl kurių sprendimas dar nepriimtas;

               (4)

               Europos maisto saugos tarnyba (toliau – Tarnyba) 2011 m. lapkričio 16 d. priimtoje nuomonėje (2) padarė išvadą, kad siūlomomis naudojimo sąlygomis propiono rūgštis, natrio propionatas ir amonio propionatas nedaro nepageidaujamo poveikio gyvūnų sveikatai, žmonių sveikatai ar aplinkai. Ji taip pat padarė išvadą, kad šios medžiagos gerina medžiagų, kurias lengva silosuoti, aerobinį stabilumą. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, ji patvirtino pašarų priedo pašaruose analizės metodų taikymo ataskaitą, kurią pateikė Reglamentu (EB) Nr. 1831/2003 įsteigta etaloninė laboratorija;

               (5)

               šių medžiagų vertinimas rodo, kad Reglamento (EB) Nr. 1831/2003 5 straipsnyje numatytos leidimų suteikimo sąlygos yra įvykdytos. Taigi, kaip nurodyta šio reglamento priede, turėtų būti suteiktas leidimas naudoti minėtas medžiagas;

               (6)

               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Priede nurodytas medžiagas, priklausančias priedų kategorijai „technologiniai priedai“ ir funkcinei grupei „siloso priedai“, leidžiama naudoti kaip gyvūnų pašarų priedus minėtame priede nustatytomis sąlygomis.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. lapkričio 29 d.

            Komisijos vardu

            Pirmininkas

         José Manuel BARROSO

      (1)  OL L 268, 2003 10 18, p. 29.

      (2)  EMST leidinys (2011 m.), 9(12):2446.

      PRIEDAS

                  Priedo identifikavimo numeris

                  Leidimo turėtojo pavadinimas

                  Priedas

                  Sudėtis, cheminė formulė, aprašymas, analizės metodas

                  Gyvūno rūšis arba kategorija

                  Didžiausias amžius

                  Mažiausias kiekis

                  Didžiausias kiekis

                  Kitos nuostatos

                  Leidimo galiojimo terminas

                  mg/kg visaverčio pašaro, kurio drėgnis yra 12 %

                     Technologinių priedų kategorija. Funkcinė grupė: siloso priedai

                  1k280

                  —

                  Propiono rūgštis

                                 Priedo sudėtis

                              Propiono rūgštis ≥ 99,5 %

                                 Veikliosios medžiagos apibūdinimas

                                          Propiono rūgštis ≥ 99,5 %

                                          C3H6O2 CAS Nr. 79-09-4

                                          Nelakios liekanos ≤ 0,01 % po džiovinimo iki pastovios masės 140 °C temperatūroje

                                          Aldehidai ≤ 0,1 %, išreikšti formaldehidu

                                          Pagaminta cheminės sintezės būdu

                                 Analizės metodas
                                  (1)

                              Viso propiono rūgšties kiekio nustatymas pašarų priede, premiksuose ir pašaruose: efektyviosios skysčių chromatografijos metodas, grindžiamas jonų atskyrimu ir lūžio rodiklio nustatymu (HPLC-RI)

                  Atrajotojai

                  —

                  —

                  —

                              1.

                              Didžiausių leidžiamųjų dozių vartojimas vienu metu su kitomis organinėmis rūgštimis gali turėti kontraindikacijų.

                              2.

                              Priedas naudojamas medžiagose, kurias lengva silosuoti (2).

                              3.

                              Naudojant su kitais šios veikliosios medžiagos turinčiais produktais negalima viršyti leidžiamo didžiausio kiekio.

                              4.

                              Sauga: tvarkant produktą reikia dėvėti kvėpavimo takų apsaugos priemonę, saugos akinius, apsauginius drabužius ir mūvėti pirštines.

                  2023 m. gruodžio 20 d.

                  Kiaulės

                  —

                  30 000

                  Naminiai paukščiai

                  —

                  10 000

                  1k281

                  —

                  Natrio propionatas

                                 Priedo sudėtis

                              Natrio propionatas ≤ 98,5 %

                                 Veikliosios medžiagos apibūdinimas

                                          Natrio propionatas ≤ 98,5 %

                                          C3H5O2Na

                                          CAS Nr: 137-40-6

                                          Dalis, prarandama džiovinant, ne didesnė kaip 4 % po 2 val. džiovinimo 105 °C temperatūroje

                                          Vandenyje netirpios liekanos ≤ 0,1 %

                                          Pagamintas cheminės sintezės būdu

                                 Analizės metodas
                                  (1)

                              Natrio propionato kiekio nustatymas pašarų priede:

                                          1.

                                          visam propionato kiekiui nustatyti taikomas efektyviosios skysčių chromatografijos metodas, grindžiamas jonų atskyrimu ir lūžio rodiklio nustatymu (HPLC-RI) ir

                                          2.

                                          atominės sugerties spektroskopija (AAS (EN ISO 6869)) visam natrio kiekiui nustatyti.

                                    Viso natrio propionato kiekio nustatymas premiksuose ir pašaruose: efektyviosios skysčių chromatografijos metodas, grindžiamas jonų atskyrimu ir lūžio rodiklio nustatymu (HPLC-RI)

                  Atrajotojai

                  —

                  —

                  —

                              1.

                              Didžiausių leidžiamųjų dozių vartojimas vienu metu su kitomis organinėmis rūgštimis gali turėti kontraindikacijų.

                              2.

                              Priedas naudojamas medžiagose, kurias lengva silosuoti (2).

                              3.

                              Naudojant su kitais šios veikliosios medžiagos turinčiais produktais negalima viršyti leidžiamo didžiausio kiekio.

                              4.

                              Sauga: tvarkant produktą reikia dėvėti kvėpavimo takų apsaugos priemonę, saugos akinius, apsauginius drabužius ir mūvėti pirštines.

                  2023 m. gruodžio 20 d.

                  Kiaulės

                  —

                  30 000 (3)

                  Naminiai paukščiai

                  —

                  10 000 (3)

                  1k284

                  —

                  Amonio propionatas

                                 Priedo sudėtis:

                              Amonio propionato preparatas ≥ 19,0 %, propiono rūgštis ≤ 80 % ir vanduo ≤ 30 %

                                 Veikliosios medžiagos apibūdinimas

                                          Amonio propionatas C3H9O2N

                                          CAS Nr. 17496-08-1

                                          Pagamintas cheminės sintezės būdu

                                 Analizės metodas
                                  (1)

                              Amonio propionato kiekio nustatymas pašarų priede:

                                          1.

                                          visam propionato kiekiui nustatyti taikomas efektyviosios skysčių chromatografijos metodas, grindžiamas jonų atskyrimu ir lūžio rodiklio nustatymu (HPLC-RI) ir

                                          2.

                                          amonio kiekiui nustatyti taikomas titravimas naudojant sulfato rūgštį ir natrio hidroksidą.

                                    Viso amonio propionato kiekio nustatymas premiksuose ir pašaruose:
                              efektyviosios skysčių chromatografijos metodas, grindžiamas jonų atskyrimu ir lūžio rodiklio nustatymu (HPLC-RI)

                  Atrajotojai

                  —

                  —

                  —

                              1.

                              Didžiausių leidžiamųjų dozių vartojimas vienu metu su kitomis organinėmis rūgštimis gali turėti kontraindikacijų.

                              2.

                              Priedas naudojamas medžiagose, kurias lengva silosuoti (2).

                              3.

                              Naudojant su kitais šios veikliosios medžiagos turinčiais produktais negalima viršyti leidžiamo didžiausio kiekio.

                              4.

                              Sauga: tvarkant produktą reikia dėvėti kvėpavimo takų apsaugos priemonę, saugos akinius, apsauginius drabužius ir mūvėti pirštines.

                  2023 m. gruodžio 20 d.

                  Kiaulės

                  —

                  30 000 (3)

                  Naminiai paukščiai

                  —

                  10 000 (3)

         (1)  Išsamų analizės metodų aprašymą galima rasti etaloninės laboratorijos svetainėje: http://irmm.jrc.ec.europa.eu/EURLs/EURL_feed_additives/Pages/index.aspx

         (2)  Pašarai, kuriuos lengva silosuoti: > 3 % šviežioje medžiagoje (pvz., žaliojoje kukurūzų masėje, svidrėje, dirsėje arba cukrinių runkelių masėje) esančių tirpių angliavandenių. Reglamentas (EB) Nr. 429/2008 (OL L 133, 2008 5 22, p. 1).

         (3)  Kaip propiono rūgštis.


title: 2015 m. spalio 26 d. Komisijos įgyvendinimo reglamentas (ES) 2015/1921, kuriuo iš dalies keičiamas Tarybos reglamentas (EB) Nr. 314/2004 dėl tam tikrų ribojančių priemonių Zimbabvei

text:
27.10.2015

               LT

               Europos Sąjungos oficialusis leidinys

               L 281/5

         KOMISIJOS ĮGYVENDINIMO REGLAMENTAS (ES) 2015/1921
   2015 m. spalio 26 d.
   kuriuo iš dalies keičiamas Tarybos reglamentas (EB) Nr. 314/2004 dėl tam tikrų ribojančių priemonių Zimbabvei
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2004 m. vasario 19 d. Tarybos reglamentą (EB) Nr. 314/2004 dėl tam tikrų ribojančių priemonių Zimbabvei (1), ypač į jo 11 straipsnio b punktą,
   kadangi:

               (1)

               Reglamento (EB) Nr. 314/2004 III priede išvardyti asmenys ir subjektai, kurių lėšos ir ekonominiai ištekliai pagal tą reglamentą įšaldomi;

               (2)

               Tarybos sprendimu 2011/101/BUSP (2) nustatyti fiziniai ir juridiniai asmenys, kuriems turi būti taikomi apribojimai, kaip nurodyta to sprendimo 5 straipsnyje, ir Reglamentu (EB) Nr. 314/2004 tas sprendimas vykdomas, jeigu būtina imtis veiksmų Sąjungos lygmeniu;

               (3)

               2015 m. spalio 26 d. Taryba nusprendė iš asmenų, kuriems taikomos ribojamosios priemonės, sąrašo išbraukti vieno mirusio asmens pavardę. Todėl Reglamento (EB) Nr. 314/2004 III priedą reikėtų atitinkamai iš dalies pakeisti;

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 314/2004 III priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. spalio 26 d.

            Komisijos vardu

            Pirmininko pavedimu

            Užsienio politikos priemonių tarnybos vadovas

      (1)  OL L 55, 2004 2 24, p. 1.

      (2)  2011 m. vasario 15 d. Tarybos sprendimas 2011/101/BUSP dėl ribojamųjų priemonių Zimbabvei (OL L 42, 2011 2 16, p. 6).

      PRIEDAS
      Reglamento (EB) Nr. 314/2004 III priede iš skyriaus „I. Asmenys“ išbraukiami šie fiziniai asmenys:
      I.   Asmenys

         „Amos Bernard MIDZI (Mugenva). Gimimo data: 1952 m. liepos 4 d. Kita informacija: a) buvęs kasyklų ir kasybos vystymo ministras; b) buvęs energetikos ir elektros energijos vystymo ministras; c) Zimbabvės Afrikos nacionalinės sąjungos (Patriotinio fronto) partijos pirmininkas Hararėje; d) buvęs Vyriausybės narys, susijęs su Zimbabvės Afrikos nacionalinės sąjungos (Patriotinio fronto) Vyriausybės frakcija; e) organizavo Zimbabvės Afrikos nacionalinės sąjungos (Patriotinio fronto) rėmėjų ir kareivių, kurie 2008 m. užpuolė žmones ir sugriovė namus, konvojų; f) siejamas su smurto veiksmais Epverte, rėmė karinių grupuočių bazes 2008 m. ir 2011 m.“